Om denne udsendelse

Socialdemokratiet satte debatten i gang, da de delte dette citat fra Mette Frederiksen: "Det, der driver mig som statsminister, er det ønske om at passe på Danmark. Skal jeg gøre det, er vi nødt til at tage nogle ting i brug, som vi ikke tidligere har haft hverken behov for eller lyst til." Mette Frederiksen maler et utrygt Danmark op, der ikke har hold i virkeligheden, siger kritikerne. Og samtidigt er de bange for, hvad hun kan findepå. For hvad er det for nogle ting, vi ikke har haft lyst til, som pludselig skal gennemføres? Og er Danmark i sådan en undtagelsestilstand, at ekstraordinære tiltag kan forsvares? Hvad kan Mette Frederiksen finde på? P1 Debattører: Christian Rabjerg Madsen, folketingsmedlem Socialdemokratiet, Hans Kristian Skibby, folketingsmedlem Dansk Folkeparti. Birgitte Arent Eiriksson, vicedirektør og advokat i Justitia, Iben Bjørnsson, ph.d. i historie og museumsinspektør ved Koldkrigsmuseum Stevnsfort og Carolina Magdalene Maier, debattør og tidligere folketingsmedlem for Alternativet. Vært: Rasmus Mark Pedersen. Lytterne er velkomne til at komme med indspark til debatten på telefon 7021 1919. www.dr.dk/p1debat

Vis mere